Moet oor niks besorg wees nie, maar maak in alles julle begeertes deur gebed en smeking en met danksegging aan God bekend. En die vrede van God wat alle verstand te bowe gaan, sal oor julle hart en gedagtes die wag hou in Christus Jesus. (Filippense 4:6-7)
Kinders van God het nooit rede tot bekommernis nie. Al wat hulle hoef te doen, is om vir God te sê wat hulle behoeftes is, en om sommer tegelykertyd vir Hom dankie te sê dat Hy vir hulle dié dinge sal gee. Mense wat dit kan regkry, leef met God se vrede in hulle lewe.
Gebed en danksegging is pasmaats. As jy dit ontdek het, kan jy die baie vrese in jou lewe vir God se volmaakte vrede verruil.
Ons kan God se liefde verwerp, maar ons kan Hom nie dwing om ons op te hou liefhê nie. ~ Ampie Barnard